SETบ่ายเงียบเหงาคล้ายช่วงเช้าแนะสอย 6 หุ้นเด็ดกำไรโดดเด่น
แนวโน้มการลงทุนในช่วงบ่ายนี้ตลาดฯคงจะเงียบเหงาคล้ายช่วงเช้า พร้อมให้แนวรับ 1,393 จุด ส่วนแนวต้าน 1,409-1,415 จุด แนะนำ "ซื้อ" หุ้นที่กำไรมี Momentum ที่ดี และมีโอกาสถูก Upgrade อย่าง CHG, CPF, GPSC, IRPC, KCE, SGP ต่อเนื่อง
27 พ.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (27 พ.ค.) เช้านี้ยืนแดนบวกจากการประคองของหุ้นขนาดกลาง-เล็ก ด้านตลาดภูมิภาคเช้านี้ส่วนใหญ่อิงทางบวกรอถ้อยแถลงประธานเฟด-ตัวเลข GDP สหรัฐฯ Q1/59 คืนนี้ บ่ายนี้คาดตลาดฯ เงียบคล้ายช่วงเช้า ให้แนวรับ 1,393 แนวต้าน 1,409-1,415 จุด
 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ยืนในแดนบวกได้ จากหุ้นขนาดกลางและขนาดเล็กที่เข้ามาช่วยประคองดัชนีฯ
ด้านตลาดหุ้นอื่นในภูมิภาคเอเชียที่เช้านี้ส่วนใหญ่จะอิงไปในทางบวก ระหว่างรอถ้อยแถลงของประธานธนาคารกลางสหรัฐฯ (เฟด) และตัวเลขเศรษฐกิจสหรัฐไตรมาส 1/59 ที่จะมีขึ้นในคืนนี้
แนวโน้มการลงทุนในช่วงบ่ายนี้ตลาดฯคงจะเงียบเหงาคล้ายช่วงเช้า พร้อมให้แนวรับ 1,393 จุด ส่วนแนวต้าน 1,409-1,415 จุด
 
บล.ธนชาต ระบุในบทวิเคราะห์ (27 พ.ค.) ว่า  มุ่งเข้าทดสอบแนวต้าน 1,412 จุด ผ่านไปได้มีโอกาสเข้าสดสอบจุดสูงสุดเดิมที่ 1,432 จุดต่อ หนุนโดย Earnings Driven จากกำไรบริษัทจดทะเบียนที่ออกมาดี ขณะที่คืนนี้ จะมีถ้อยแถลงจาก Jennet Yellen คาดจะไม่ส่งผลลบต่อตลาดหุ้น มองเป้าหมายระยะสัปดาห์ที่ 1,430-1,460 จุด แนะนำ “ซื้อ” หุ้นที่กำไรมี Momentum ที่ดี และมีโอกาสถูก Upgrade อย่าง CHG, CPF, GPSC, IRPC, KCE, SGP ต่อเนื่อง
“ซื้อ” CHG: โรงพยาบาลจุฬารัตน์ มีตำแหน่งทางการตลาดที่แข็งแกร่งในตลาดระดับล่างถึงกลาง ครอบคลุมพื้นที่กรุงเทพฯ ฝั่งตะวันออก โดย 1) มีแผนการขยายธุรกิจต่อเนื่อง เพื่อรองรับความต้องการในพื้นที่ ที่มากขึ้น 2) มีปัจจัยผลักดันการเติบโตใหม่ -การรักษาโรคหัวใจ และผ่าตัดหัวใจ และ 3) EPS Growth แข็งแกร่งสุดในกลุ่มที่ 21% ต่อปี ต่อเนื่องไปยังปี 63  4) ราคาที่ปรับตัวลงมาต่อเนื่อง 2 เดือน ทำให้มี upside มากขึ้น และ 5) ทางเทคนิคเป้าหมาย 2.94 และ ATH 3.06
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า     
ADVANC มูลค่าการซื้อขาย 1,383.38 ล้านบาท ปิดที่ 159.00 บาท เพิ่มขึ้น 1.00 บาท
PTTEP  มูลค่าการซื้อขาย 1,352.97 ล้านบาท ปิดที่  81.50 บาท เพิ่มขึ้น 2.50 บาท              
IVL    มูลค่าการซื้อขาย 1,262.83 ล้านบาท ปิดที่  33.25 บาท เพิ่มขึ้น 1.25 บาท
PTT    มูลค่าการซื้อขาย   531.71 ล้านบาท ปิดที่ 308.00 บาท เพิ่มขึ้น 3.00 บาท
INTUCH มูลค่าการซื้อขาย   524.87 ล้านบาท ปิดที่  54.00 บาท เพิ่มขึ้น 0.75 บาท